**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. november 25-ei nyilvános ülésére**

**TÁRGY:**

**A nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendelet módosításáról szóló 13/2021.(XI.2.) önkormányzati rendelet hatályba nem lépéséről szóló önkormányzati rendelet elfogadása**

**Előadó:**

**Mestyán Valéria**

**címzetes főjegyző**

**Tisztelt Képviselő-testület!**

A nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendeletünket a13/2021.(XI.2.) önkormányzati rendelettel módosítottuk, mellyel a szolgáltatási díjat 2022. január 1. napjával megemeltük.

A veszélyhelyzettel összefüggő átmeneti szabályokról szóló 2021. évi XCIX. törvény hatálybalépéséről szóló 2021. évi CXV. törvény 2021. december 1-jén hatályba lépő rendelkezései szerint a 2021. évi XCIX. törvény 147.§ (1)- (2) bekezdése a következők szerint változik:

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020.(XII.18.) Kormányrendelet hatálybalépésének napjától **2020. december 19. napjától  2022. június 30. napjáig**

1. a helyi önkormányzat,
2. a helyi önkormányzat által fenntartott

ba) költségvetési szerv,

bb) nonprofit szervezet,

bc) egyéb szervezet,

1. a helyi önkormányzat többségi tulajdoni részesedésével működő gazdasági társaság,
2. a helyi önkormányzat többségi tulajdoni részesedésével működő gazdasági társaság által alapított gazdasági társaság,
3. a képviselő-testület feladatkörébe tartozó közszolgáltatás ellátására a szerződéssel rendelkező, a polgári perrendtartásról szóló törvény szerinti gazdálkodó szervezet által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértéke nem lehet magasabb, mint az ugyanazon díjnak a 2020. december 18. napján hatályos és alkalmazandó mértéke.

2020. december 19. napjától új díjat nem lehet bevezetni, 2022.június 30. napjáig új díjat nem lehet megállapítani, meglévő díjat új kötelezetti körre nem lehet kiterjeszteni. A megállapított díj csökkentésére azonban van lehetőség.

A fentiekre tekintettel –a törvényesség biztosítása céljából- a T. Képviselő-testületnek 2022. január 1-jei hatálybalépéssel rendeletet kell alkotnia arról, hogy **a módosító rendelet 2022. január 1. napjától nem lép hatályba.**

**Előzetes hatásvizsgálati lap**

**a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendelet módosításáról szóló 13/2021.(XI.2.) önkormányzati rendelet hatályba nem lépéséről**

(a jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen

1. **társadalmi hatás**: A rendeletnek közvetlen társadalmi hatása nincs
2. **gazdasági hatása**: Gazdasági, költségvetési hatásai nem mérhetők.
3. **költségvetési hatásai**: a tervezetnek várhatóan költségvetési hatása nincs
4. **környezeti következményei:** a talajterhelés, szennyezés csökkenthető
5. **egészségi következményei**: a tervezetnek egészségi következménye nincs
6. **adminisztratív terheket befolyásoló hatásai**: a tervezet a jelenlegi adminisztratív terhet nem emeli
7. **megalkotásának szükségessége:** a megfelelés a jogszabályi előírásoknak
8. **alkalmazásához szükséges személyi, szervezeti, tárgyi és pénzügyi feltételek:** a jelenlegi feltételeken felül többletet nem igényel.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

Balatonberény, 2021. november 24.

Mestyán Valéria

címzetes főjegyző

**Balatonberény Község Önkormányzata Képviselő-testületének .../.... (...) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendelet módosításáról szóló 13/2021.(XI.2.) önkormányzati rendelet hatályba nem lépéséről**

Balatonberény Község Önkormányzatának Képviselő-testülete a Magyarország Alaptörvényének 32. cikk (1) a) pontja és 32. cikk (2) bekezdése szerint kapott felhatalmazás alapján, a vízgazdálkodásról szóló 1995. évi LVII. törvény 44/C. § (2) bekezdésében meghatározott feladatkörében eljárva a következőket rendeli el:

**1. §**

Nem lép hatályba a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendelet módosításáról szóló 13/2021. (XI. 2.) önkormányzati rendelet.

**2. §**

Ez a rendelet 2022. január 1-jén lép hatályba.

Horváth László Mestyán Valéria

polgármester címzetes főjegyző

Kihirdetve: 2021. november……..

Mestyán Valéria

címzetes főjegyző

Végső előterjesztői indokolás

A veszélyhelyzettel összefüggő átmeneti szabályokról szóló 2021. évi XCIX. törvény hatálybalépéséről szóló 2021. évi CXV. törvény 2021. december 1-jén hatályba lépő rendelkezései szerint a 2021. évi XCIX. törvény 147.§ (1)- (2) bekezdése a következők szerint változik:

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020.(XII.18.) Kormányrendelet hatálybalépésének napjától **2020. december 19. napjától  2022. június 30. napjáig**

1. a helyi önkormányzat,
2. a helyi önkormányzat által fenntartott

ba) költségvetési szerv,

bb) nonprofit szervezet,

bc) egyéb szervezet,

1. a helyi önkormányzat többségi tulajdoni részesedésével működő gazdasági társaság,
2. a helyi önkormányzat többségi tulajdoni részesedésével működő gazdasági társaság által alapított gazdasági társaság,
3. a képviselő-testület feladatkörébe tartozó közszolgáltatás ellátására a szerződéssel rendelkező, a polgári perrendtartásról szóló törvény szerinti gazdálkodó szervezet által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértéke nem lehet magasabb, mint az ugyanazon díjnak a 2020. december 18. napján hatályos és alkalmazandó mértéke.

2020. december 19. napjától új díjat nem lehet bevezetni, 2022.június 30. napjáig új díjat nem lehet megállapítani, meglévő díjat új kötelezetti körre nem lehet kiterjeszteni. A megállapított díj csökkentésére azonban van lehetőség.

Balatonberény Község Önkormányzat Képviselő-testülete által  elfogadott és kihirdetett  a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló 26/2013.(XII.20.) önkormányzati rendelet módosításáról szóló 13/2021. (XI. 2.) önkormányzati hatályba nem lépéséről kell rendeletet alkotni 2022. január 1. napjával történő hatálybalépéssel.