**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. november 25-i nyilvános ülésére**

**TÁRGY:**

**Egészségügyi alapellátási körzetekről szóló önkormányzati rendelet felülvizsgálata**

**ELŐADÓ:**

Mestyán Valéria

címzetes főjegyző

Tisztelt Képviselő-testület!

Az önkormányzat képviselő-testülete 24/2013.(XII.20.) önkormányzati rendeletével megállapította az egészségügyi alapellátási szolgálatok körzeteit.

Jelen rendelet felülvizsgálata szükséges, mivel a feladatkört meghatározóan új törvény az egészségügyi alapellátásról szóló 2015. évi CXXIII törvény ad felhatalmazást és feladatot a települési önkormányzatnak. A rendelet egyeztetésére jelen esetben nincs szükség, hiszen a meglevő helyzetet deklaráljuk, nem szüntetünk, nem alakítunk ki új alapellátási körzetet.

Balatonkeresztúr, 2021. 11. 03.

Mestyán Valéria

címzetes főjegyző

**Balatonberény Község Önkormányzata Képviselő-testületének .../.... (...) önkormányzati rendelete**

**az egészségügyi alapellátási körzetek megállapításáról**

Balatonberény Község Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörben eljáró szervek véleményének kikérésével a következőket rendeli el:

**1. §**

A rendelet hatálya Balatonberény közigazgatási területén területi ellátási kötelezettséggel működő háziorvosi, fogorvosi, védőnői alapellátás körzetére, az alapellátáshoz kapcsolódó ügyeleti ellátásra terjed ki.

**2. §**

(1) Balatonberény Község Önkormányzatának közigazgatási területe Vörs Község Önkormányzat közigazgatási területével együtt egy háziorvosi vegyes körzetet alkot. A körzet székhelye: 8649 Balatonberény Béke u. 2., telephelye: 8711 Vörs, Alkotmány u. 25/B.

(2) Balatonberény Községi Önkormányzata a háziorvosi alapellátáshoz kapcsolódó ügyeleti ellátást Keszthely Város Önkormányzata Alapellátási Intézetével (8360 Keszthely Sopron u. 2.) megkötött feladatellátási szerződéssel biztosítja. Az ellátás helyszíne: 8360 Keszthely Sopron u. 2.

**3. §**

(1) Balatonberény Község Önkormányzatának közigazgatási területe Vörs Község Önkormányzata közigazgatási területével együtt egy védőnői szolgálatot alkot.

(2) A védőnői szolgálat fenntartója Balatonberény Község Önkormányzat.

(3) A védőnői szolgálat székhelye: 8649 Balatonberény Béke u. 2.

**4. §**

(1) Balatonberény Község Önkormányzat a fogorvosi ellátást Balatonszentgyörgy, Főnyed, Hollád, Szegerdő, Tikos, Vörs községekkel egy fogorvosi körzetben látja el.

(2) A fogorvosi körzet székhelye: 8710 Balatonszentgyörgy, Berzsenyi u.82.

(3) A fogorvosi ügyeleti ellátást az Allfordent Kft-vel (székhelye: 8360 Keszthely Kossuth u. 7-9.) kötött ellátási szerződés keretében biztosítja a Kft. székhelyén.

**5. §**

Hatályát veszti az egészségügyi alapellátási szolgálatok körzeteiről szóló 24/2013.(XII.20.) önkormányzati rendelet.

**6. §**

Ez a rendelet a kihirdetését követő harmadik napon lép hatályba.

Horváth László Mestyán Valéria

polgármester címzetes főjegyző

Kihirdetve: 2021……………………..

Mestyán Valéria

címzetes főjegyző

Végső előterjesztői indokolás

Az egészségügyi alapellátásról szóló 2015. évi CXXIII. törvény (továbbiakban: törvény) 5. § (1) bekezdése értelmében a települési önkormányzat feladata gondoskodni az egészségügyi alapellátás keretében a háziorvosi és házi gyermekorvosi ellátásról, a fogorvosi alapellátásról, az alapellátáshoz kapcsolódó ügyeleti ellátásról, a védőnői ellátásról és az iskola egészségügyi ellátásról. A törvény 5. § (2) bekezdése úgy rendelkezik, hogy a települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit. Az egészségügyi alapellátások körzeteinek megállapítása vonatkozásában az önkormányzat a törvényi felhatalmazásból fakadó jogalkotási kötelezettségének tesz eleget e rendelet elfogadásával. A rendelet tulajdonképpen a jelenleg is működő egészségügyi alapellátási körzeteknek helyi jogszabályba foglalása. A rendelet az eddigi körzethatárok tekintetében változást nem tartalmaz. A rendelet tartalmazza a fogorvosi ügyeleti ellátás tényét, melyre az önkormányzat feladatellátási szerződést kötött a keszthelyi székhelyű Allfordent Kft-vel.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | | Balatonberény Község Önkormányzat Képviselő-testületének **az egészségügyi alapellátási körzetek megállapításáról** | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | Költségvetési hatás: | | | Környezeti, egészségügyi  következmények: | | Adminisztratív  terheket  befolyásoló hatás: | | Egyéb hatás: |
| Az egészségügyi alapellátási körzetek megállapítása a polgárok e szolgáltatásokhoz való hozzájutását biztosítja. | Az önkormányzat mindenkori éves költségvetési tartalmazza az egyes szolgálatok működtetésével, fenntartásával kapcsolatos költségeket a megállapodások, szerződések alapján. | | | A településen élő, tartózkodó polgárok biztonságos egészségügyi ellátását szolgálja. | | nincs | | Nincs. |
| **A rendelet megalkotása szükséges, mert: A 2013. évben megalkotott önkormányzati rendeletben meghatározott feladatkört megállapító törvény az alapellátásokról megváltozott, másrészt az idő közben történt – fogorvosi ügyeleti ellátás – változást tartalmazza. Az alapellátási körzetekben változás jelen rendelet megalkotásával nincs, az a jelenleg is fennálló helyzetet tartalmazza.** | | | | | | | | |
| **A rendelet megalkotásának elmaradása esetén várható következmények:**  Törvényességi felügyeleti eljárást vonhat maga után. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | | Szervezeti: | | Tárgyi: | | Pénzügyi: | |
| Rendelkezésre állnak. | | | Rendelkezésre állnak. | | Rendelkezésre állnak. | | Rendelkezésre állnak. | |